 טוב יותר: וכתב הט''ז ולענד''נ דיותר טוב לערב כל ע''ש דרוב פעמים שהמצה של העירוב מתקלקלת ומתעפשת מאורך הזמן ואינו ראוי לאכילה כלל והוה כלה לגמרי ועוד יש מנהג בקצת קהילות שבע''ש הגדול הולך השמש מבית לבית ונותן לכל אחד קצת ממצת העירוב וזהו איסור דהרי באותה שבת אין שם עירוב כלל ואולי נתפשט המנהג שהיה השמש משייר בבה''כ מן העירוב חתיכה קטנה דסוף עירוב הוא וטועים בזה שמחלקו כולו. ע''כ טוב עכ''פ לערב אותו שבת משלו ולזכות לכל הקהלה והרוצה לעשות עצהי''ט לערב משלו בכל ערב שבת ויזכה ע''י אחר ובזה לא חיישינן לקלקול העירוב של בה''כ ולא יברך כיון שיש בבה''כ מצת העירוב והברכות אינן מעכבות עכ''ל ע''ש: